മഹ്‌രുഖ് താരാപോർ

ഒരു ഇന്ത്യൻ സംഗ്രഹാലയ വിദഗ്ദ്ധയും കലാരംഗത്തെ അറിയപ്പെടുന്ന കൺസൾട്ടന്റുമാണ് മഹ്‌രുഖ് താരാപ്പോർ. കലാരംഗത്തെ സംഭാവനകളെ മാനിച്ച് 2013-ൽ ഇന്ത്യാ ഗവണ്മെന്റ് പത്മശ്രീ പുരസ്ക്കാരം നൽകി ആദരിച്ചു.

ജീവിതരേഖ
1946-ൽ മുംബൈയിലെ ഒരു പാർസി കുടുംബത്തിലാണ് മഹ്‌രുഖ് താരാപ്പോർ ജനിച്ചത് .  ഹാർവാർഡ് സർവകലാശാലയിൽ നിന്നും ഡോക്ടറേറ്റ് നേടിയ ശേഷം 1983-ൽ ന്യൂയോർക്ക് മെട്രോപൊളീറ്റൻ മ്യൂസിയത്തിൽ പ്രവർത്തിക്കന്വാൻ ആരംഭിച്ചു. ഉദ്യോഗരംഗത്ത് പടിപടിയായി ഉയർന്ന് ഒരു ദശാബ്ദം കൊണ്ട് അവർ പ്രദർശനവിഭാഗത്തിന്റെ അസോസിയേറ്റ് ഡയറക്റ്റർ പദവിയിലെത്തി.
2006-ൽ ജനീവയിലെ മെട്രോപൊളീറ്റൻ മ്യൂസിയത്തിന്റെ ഇന്റർനാഷണൽ അഫയേഴ്സ് ഓഫീസിലെ ഡയറക്ടർ ആയി തിരഞ്ഞെടുക്കപ്പെട്ടു. 2009 വരെ ആ പദവിയിൽ അവർ പ്രവർത്തിച്ചു. 25 വർഷത്തെ സേവനത്തിനുശേഷം വിരമിച്ച മഹ്‌രുഖ് ഒരു കൺസൾട്ടന്റ് എന്ന നിലയിൽ തന്റെ സേവനം തുടരുന്നു.
പിന്നീട് മെറ്റ് മ്യൂസിയത്തിൽ നിന്നും വിരമിച്ച ശേഷം നാഷണൽ മ്യൂസിയം ഓഫ് ഇന്ത്യയുടെ ഡയറക്ടർ പദവി വാഗ്ദാനം ചെയ്തുവെങ്കിലും ഒരു കൺസൽട്ടൻറായി പ്രവർത്തിക്കുവാനുള്ള താൽപ്പര്യം മൂലം  അവർ ആ വാഗ്ദാനം നിരസിച്ചതായി പറയപ്പെടുന്നു. 2012-ൽ ഹ്യൂസ്റ്റണിലെ മ്യൂസിയം ഓഫ് ഫൈൻ ആർട്സ് ഡോ. താരാപോരിനെ കൺസൽട്ടൻറായി നിയമിച്ചു. ഹ്യൂസ്റ്റൺ മ്യൂസിയത്തിന്റെ ഇസ്ലാമിക് ആർട്ട് പ്രോഗ്രാമുകളുടെ വിപുലീകരണത്തിലും അവർ പങ്കെടുക്കുന്നു. വിവിധ MFAH എക്സ്ബിഷനുകൾക്ക് വായ്പ ലഭ്യമാക്കുന്നതിലും മഹ്രുഖിന്റെ ഈ രംഗത്തെ  പരിചയം അവർ ഉപയോഗപ്പെടുത്തിയിട്ടുണ്ട്.
ഹ്യൂസ്റ്റൺ മ്യൂസിയം ഓഫ് ഫൈൻ ആർട്സ്, ബ്രിട്ടിഷ് മ്യൂസിയം, മ്യുസെലോ ഡെൽ പ്രാഡോ  തുടങ്ങിയ മ്യൂസിയങ്ങളുടെയും ഇന്ത്യാ ഗവണ്മെന്റിന്റെയും കൺസൾട്ടന്റായി സേവനമനുഷ്ഠിക്കുന്ന മഹ്‌രുഖ് താരാപ്പോർ മുംബൈയിലും ജനീവയിലുമായി വസിക്കുന്നു.
അവലംബം

പുറത്തേക്കുള്ള കണ്ണികൾ
വോയിസസ് ഓൺ ആർട്ട് - ബൈജിലാൽ ശിവരഞ്ജിനി രാജ്യെ, മഹ്‌രുഖ് താരാപോർ

വർഗ്ഗം:മുംബൈയിൽ നിന്നുള്ള വ്യക്തികൾ